open-index/open-wikipedia-markdown huggingface dataset:
חריסטוס מוזאקיטיס

**חריסטוס מוזאקיטיס** (ביוונית: **Χρήστος Μουζακίτης**; נולד ב-25 בדצמבר 2006 באתונה שביוון) הוא כדורגלן יווני המשחק בעמדת הקשר בקבוצת אולימפיאקוס מליגת העל היוונית ובנבחרת יוון.

## קריירת מועדונים
מוזאקיטיס גדל במחלקות הנוער של פוסידונאס אירקליו, א.א.ק. אתונה ואולימפיאקוס. בשנת 2023 החל לשחק בקבוצת המילואים של אולימפיאקוס. ב-29 בספטמבר 2024 ערך את הופעת הבכורה שלו בקבוצה הראשונה של המועדון, בניצחון 0–2 על אטרומיטוס במסגרת המחזור השישי בליגת העל היוונית לעונת . ב-2 בפברואר 2025 הבקיע את שער הבכורה שלו במועדון, בניצחון 0–1 על לבדיאקוס במסגרת המחזור ה-21 בליגה. בסך הכל ערך 23 הופעות ליגה בעונה זו, בהן הבקיע שער אחד.

## קריירה בין-לאומית
ב-17 בנובמבר 2024 ערך מוזאקיטיס את הופעת הבכורה שלו בנבחרת יוון, בניצחון 0–2 על נבחרת פינלנד במסגרת ליגת האומות 2024/2025.

## תארים
;אולימפיאקוס
* אליפות יוון (1): 2024/2025
* הגביע היווני (1): 2024/2025

## קישורים חיצוניים

## הערות שוליים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני אולימפיאקוס
קטגוריה:כדורגלני נבחרת יוון
קטגוריה:יוונים שנולדו ב-2006
יחידה 400 של כוח קודס

**יחידה 400** היא יחידת מבצעים מיוחדים חשאית בראשות חאמד עבדללאהי בתוך כוח קודס, המתמחה בפיגועי טרור, התנקשויות, חטיפות וחבלה. יחידה זו הוקמה בסביבות שנת 2012 ופועלת תחת פיקוחו הישיר של המנהיג העליון של איראן, האייתוללה עלי ח'אמנאי, והוגדרה על ידי ארצות הברית כישות טרור עקב פעילותה הגלובלית.

## אופן הפעולה והישג עולמי
בפרט יחידה 400 של כוח קודס מגייס אזרחים אפגנים למשימות התאבדות נגד ישראלים, ומשתף פעולה עם אל-קאעדה במאמצים אלה. דמויות מפתח בגיוס זה כוללות את חוסיין רחמני, חוסיין רחבן, חאמד עבדאללהי ועליזה טאג'יק, האחרון שהיה מעורב בניסיון התנקשות באיש העסקים הישראלי-גיאורגי איציק משה בטביליסי בשנת 2022. מזימות דומות סוכלו באזרבייג'ן, קפריסין ויוון, דבר המצביע על אסטרטגיה רחבה יותר מצד איראן להפעיל פעילים אפגנים ופקיסטנים נגד מטרות ישראליות. שיתוף פעולה זה מדגיש את התכנסות האינטרסים בין איראן, אל-קאעידה והטליבאן, תוך התעלות על הבדלים אידאולוגיים כדי להתמקד בפעולות נגד ישראל.

### פעילויות
* אספקת נשק, הכשרה ומימון לקבוצות כמו חזבאללה, חמושים שיעים עיראקים ומורדים אפגנים.
* מזימות מתוזמרות כמו ניסיון ההתנקשות בבנגקוק ב-2012 והרצח הכושל של שגריר סעודי בוושינגטון הבירה ב-2011, שם חדר ה-FBI למבצע.
* מתחזק תאים רדומים באפריקה (צ'אד, גאנה, ניז'ר) ומגייס סוכנים במרכז אסיה ובקווקז.
* תשתית זרה: משתמש בסוכנים טג'יקים, צ'צ'נים וקירגיזים תחת כיסוי עסקי או דיפלומטי. בין המפעילים הבולטים נמנים מוחמד מירזושוייב (טג'יקי) ואולג דואב (צ'צ'י).

## היחסים עם אל-קאעדה
איראן ואל-קאעדה מקיימות מערכת יחסים מורכבת וסמויה מתחילת שנות ה-90. בתחילה, זה כלל אימון פעילי אל-קאעדה באיראן ובבקאע שבלבנון. לאחר הפלישה האמריקאית לאפגניסטן בשנת 2001, איראן סיפקה מקלט לחברי אל-קאעידה שנמלטו, כולל מנהיגים בכירים ומשפחותיהם. ראוי לציין כי סייף אל-עאדל, דמות בכיר באל-קאעדה שהואשם בפיגועי השגרירות האמריקאית באפריקה בשנת 1998, התבסס באיראן תחת חסות כוח קודס. הסדר זה מדגיש ברית פרגמטית שמתעלה על הבדלים אידאולוגיים, ומאפשרת לאל-קאעידה לפעול בתוך שטח איראן. יתר על כן, דיווחים אחרונים מצביעים על כך שמשמרות המהפכה של איראן, ובמיוחד יחידה 400 של כוח קודס, שיתפו פעולה עם אל-קאעידה כדי לגייס אזרחים אפגנים למשימות התאבדות נגד ישראלים. שיתוף פעולה מתמשך זה מדגיש התכנסות של אינטרסים, כאשר איראן ממנפת את יכולותיה של אל-קאעידה כדי לקדם את יעדיה האסטרטגיים כנגד יריבים משותפים.

## מפקדים ביחידה

## הערות שוליים

2025 07
קטגוריה:איראן: צבא וביטחון
קטגוריה:ארגוני טרור שיעיים
קטגוריה:טרור בישראל
קטגוריה:משמרות המהפכה האסלאמית
קטגוריה:איראן: יחידות מיוחדות
יאסין אל-חאג' סאלח

**יאסין אל-חאג' סאלח** (בערבית: **ياسين الحاج صالح**, תעתיק בעברית: יאסין אל-חאג' צאלח; יליד 1961) הוא סופר ועיתונאי סורי. הוא כותב על נושאים פוליטיים, חברתיים ותרבותיים הקשורים לסוריה, לעולם הערבי ולישראל.

## ביוגרפיה
בצעירותו היה יאסין אל-חאג' סאלח חבר ב שהייתה למעשה מפלגה קומוניסטית אופוזיציונית לשלטון. במהלך לימודי הרפואה שלו בחלב, נעצר בגין פעילות נגד השלטון ונכלא למשך שש עשרה שנים (בין השנים 1980–1996), כאשר תקופת מאסרו האחרונה הייתה בכלא תדמור. על אף הרקע הפוליטי, הוא הצהיר כי תקופה זו בכלא סייעה לו "להיחלץ מהכלא הפנימי של השתייכות פוליטית צרה ואידאולוגיה נוקשה" והוא רואה את המהפכה הסורית כ"מאבק פתוח, רב רבדים", אך הוא ממשיך לדגול בהיבטים מסוימים של המרקסיזם.

לאחר צאתו מהכלא הוא השלים את לימודי הרפואה ובשנת 2000, עבר את בחינתו הסופית כרופא כללי, אך מעולם לא עסק במקצוע.

בנוסף לספריו ומאמריו, הוא סייע בהקמת אתר החדשות, על הנעשה בסוריה והאזור: AlJumhuriya.net, (דו-לשוני: ערבית, אנגלית) שנוסד ב-2012.

בשנת 2015 הפך אל-חאג' סאלח למבוקש הן על ידי השלטון והן על ידי מיליציות אסלאמיסטיות קיצוניות. הוא שהה במקומות מסתור במשך 21 חודשים, בדמשק ובסוריה כולה ובשנת 2017 נמלט לאיסטנבול ומשם עבר לברלין והוא עמית במכון למחקר מתקדם בברלין.

## חיים אישיים
אל-חאג' סאלח נשוי ל, אף היא קומוניסטית, מתנגדת משטר ואסירה פוליטית לשעבר (2013).

## כתבים
יאסין אל-חאג' סאלח כותב בנושאי פוליטיקה, חברה ותרבות הקשורים לסוריה, לעולם הערבי ולישראל, עבור מספר עיתונים וכתבי עת ערביים מחוץ לסוריה. הוא תורם באופן קבוע לעיתון "אל-חיאת" היוצא לאור בלונדון, למגזין השמאלני המצרי "אל-בוסלה" (Al-Bosla), ולכתב העת המקוון הסורי "אל-ג'ומהוריה".

בין ספריו (רובם בערבית):
* **Syria in the Shadow: Glimpses Inside the Black Box** (סוריה בצללים: הצצות אל תוך הקופסה השחורה) (2009, Dar Jidar).
* **Walking on One Foot** (הולך על רגל אחת) (2011, Dar al-Adab, Beirut), אוסף של 52 מאמרים על סוריה, בשנים 2006–2010.
* **Salvation O Boys: 16 Years in Syrian Prisons** (הצלה, הלו בנים: 16 שנים בבתי כלא סוריים) (2012, Dar al-Saqi, Beirut)
* **The Myths of the Latters: A Critique of Contemporary Islam and a Critique of its Critique** (המיתוסים של האחרונים: ביקורת על האסלאם העכשווי וביקורת על הביקורת שלו) (2012, Dar al-Saqi, Beirut)
* **Deliverance or Destruction? Syria at a Crossroads** (הצלה או חורבן? סוריה בצומת דרכים) (2014, Cairo Institute for Human Rights Studies)
* **The Impossible Revolution: Making Sense of the Syrian Tragedy** (המהפכה הבלתי אפשרית: להבין את הטרגדיה הסורית) (2017, Hurst Publishers, London) באנגלית.

## הוקרה ופרסים
* פרס מטעם קרן הנסיך קלאוס, ב-2012 כ"הוקרה לעם הסורי ולמהפכה", אך לא יכול היה לקבלו בשל היותו במחתרת.
* פרס טוכולסקי השוודי (Swedish Tucholsky Prize) ב-2017.
## קישורים חיצוניים
* 

## הערות שוליים

קטגוריה:מלחמת האזרחים בסוריה: אישים
קטגוריה:עיתונאים סורים
קטגוריה:סופרים סורים
קטגוריה:בלוגרים
קטגוריה:קומוניסטים
קטגוריה:פעילים למען דמוקרטיה
קטגוריה:בוגרי אוניברסיטת חלב
קטגוריה:סורים שנולדו ב-1961
יחידה 700 (איראן)

**יחידה 700** (בערבית: **وحدة 700**) היא יחידת הלוגיסטיקה וההברחות החשאיות בכוח קודס. יחידה 700, שהוקמה כדי להקל על העברת ציוד צבאי ותמיכה לשלוחותיה האזוריות של איראן, ובמיוחד חזבאללה בלבנון ומיליציות שונות בסוריה, ממלאת תפקיד מרכזי באסטרטגיה של איראן להקרין השפעה ברחבי המזרח התיכון.

## תפקידים ופעולות מרכזיות
### העברת נשק ולוגיסטיקה
יחידה 700 אחראית על הברחת נשק, ציוד וכספים לקבוצות הנתמכות על ידי איראן. היא פועלת בתיאום הדוק עם יחידות אחרות של כוח קודס, בעיקר יחידה 190 ויחידה 4400 של חזבאללה, ויוצרת רשת מקיפה להפצת נשק.

### נתיבי הברחה ימיים
בתגובה לפיקוח מוגבר ולאתגרים בנתיבים יבשתיים, איראן עברה לערוצים ימיים להברחת נשק. יחידה 700, לצד יחידה 190, מפקחת על פעולות ימיות אלה, וממנפת נמלים כמו ביירות כדי להקל על העברת נשק לחזבאללה.

## תת-יחידות
* **יחידה 8000** - אחראית על ייצור ציוד עבור המיליציות הנתמכות על ידי איראן ברחבי העולם. המפקד של היחידה הוא **חסן חביבי**.
** **יחידה 8020** - אחראית על ייצור הטילים ורקטות לשלוחי ציר ההתנגדות.
** **יחידה 8030** - אחראית ייצור הציוד לפעילות הימית של ציר ההתנגדות.
** **יחידה 8040** - אחראית ייצור ההגנה האווירית ומערכות אלקטרו-מגנטיות של ציר ההתנגדות.
** **יחידה 8050** - אחראית ייצור מערכות המל"טים של ציר ההתנגדות.
* **יחידה 18700** - אגף הלוגיסטיקה של קורפוס לבנון בכוח קודס, מפקד עליו **אבולפזל סלמניזדגן**.

## הנהגת היחידה

## הערות שוליים

2025 07
קטגוריה:איראן: צבא וביטחון
קטגוריה:ארגוני טרור שיעיים
קטגוריה:טרור בישראל
קטגוריה:משמרות המהפכה האסלאמית
קטגוריה:איראן: יחידות מיוחדות
נדב חנציס

**נדב חנציס** (נולד ב-13 באוגוסט 2007) הוא זמר-יוצר ומלחין ישראלי.

## קריירה
במאי 2025 פרסם חנציס בטיקטוק גרסת סקיצה של השיר "אם את כבר הולכת", שכתב והלחין בעצמו. הסקיצה זכתה לפופולריות, עם למעלה מ-7,000 סרטונים שעשו בה שימוש בפלטפורמה, ושזכו למיליוני צפיות במצטבר. עוד בטרם יצאה גרסת האולפן הסופית, השיר זכה לפירגונים ממוזיקאים מוכרים. עם צאתו הרשמית לשירותי הסטרימינג הגיע השיר תוך ימים ספורים למצעד הסרטונים החמים ביוטיוב עם כשלושה מיליון צפיות, וצבר כ-600 אלף השמעות בפלטפורמת ספוטיפיי. השיר הגיע למקום הראשון במגוון מצעדי מוזיקה בישראל, ביניהם מדיה פורסט ישראל, העשירייה, היטליסט והמצעד הרשמי של גלגלצ.

בתחילת יוני 2025 אייל גולן החתים את חנציס בחברת התקליטים שלו, ליאם הפקות.

ב-9 ביולי, הוציא חנציס מיני-אלבום בכורה הנושא את שמו. ב-8 בספטמבר הוציא את השיר "מלך אחד לעולם".

בחנוכה 2025 השתתף בפסטיגל עם השיר "מים שקטים", אותו ביצע יחד עם אלין גולן.

## דיסקוגרפיה

### מיני אלבומים
* 2025: נדב חנציס
* 2026: שירים בפתקים

### סינגלים ושירים

## קישורים חיצוניים

* 

## חיים אישיים
חנציס נולד וגדל במושב ניר ישראל במועצה האזורית חוף אשקלון שבדרום הארץ.

בשנת 2023 הכיר חנציס את אביה, בדצמבר 2025 השניים נפרדו.

## ביאורים

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:פזמונאים כותבי עברית
קטגוריה:פזמונאים ישראלים
קטגוריה:זמרים-יוצרים בעברית
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרי פופ ישראלים
קטגוריה:משתתפי הפסטיגל
קטגוריה:ניר ישראל: אישים
קטגוריה:ישראלים שנולדו ב-2007
נת'ניאל בראון

**נת'ניאל בראון** (בגרמנית: **Nathaniel Brown**; נולד ב-16 ביוני 2003 באמברג שבגרמניה) הוא כדורגלן גרמני המשחק בעמדת המגן השמאלי בקבוצת איינטרכט פרנקפורט מהבונדסליגה ובנבחרת גרמניה.

## קריירת מועדונים
בראון גדל במחלקות הנוער של TSV קימרסברוק, יאן רגנסבורג ונירנברג. ב-15 ביוני 2022 חתם על חוזה מקצועני ראשון בנירנברג, והחל לשחק בקבוצת המילואים של המועדון. ב-10 במרץ 2023 ערך את הופעת הבכורה שלו בקבוצה הראשונה של המועדון, בניצחון 2-0 על איינטרכט בראונשווייג במסגרת המחזור ה-24 בבונדסליגה השנייה לעונת . ב-27 ביוני 2023 האריך את חוזהו בנירנברג. ב-3 בינואר 2024 חתם בראון על חוזה לחמש שנים וחצי באיינטרכט פרנקפורט מהבונדסליגה, והושאל בחזרה לנירנברג עד לתום עונת . בסך הכל ערך 40 הופעות ליגה במדי נירנברג, בהן הבקיע שער אחד. לקראת עונת 2024/2025 חזר בראון לאיינטרכט פרנקפורט והחל לשחק במדי הקבוצה במסגרת הבונדסליגה.

## קריירה בין-לאומית
בראון נולד בגרמניה לאב אמריקאי ולאם גרמנייה. הוא נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2025, ואף שיחק בהפסד לנבחרת אנגליה עד גיל 21 בגמר.
ב-10 באוקטובר 2025 בראון ערך את הופעת הבכורה שלו במדי נבחרת גרמניה  הבוגרת, כשנכנס כמחליפו של דויד ראום בניצחון 4-0 על לוקסמבורג במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני נירנברג
קטגוריה:כדורגלני איינטרכט פרנקפורט
קטגוריה:כדורגלני נבחרת גרמניה
קטגוריה:גרמנים שנולדו ב-2003
באלארד פרטנרס

**באלארד פרטנרס** (באנגלית: **Ballard Partners**) היא חברת לובינג אמריקאית, שבסיסה בטלהסי, פלורידה.

החברה נוסדה בשנת 1998, על ידי בריאן באלארד בטלהסי. בשנת 2017 החברה פתחה משרד בוושינגטון הבירה, בעקבות ניצחונו הראשון של דונלד טראמפ בבחירות לנשיאות ארצות הברית.

בשנת 2024, לבאלארד פרטנרס היו הכנסות של לפחות 19 מיליון דולר מלובינג פדרלי, השנה הטובה ביותר שלה מאז 2020, אז הרוויחה 24.15 מיליון דולר.

בין לקוחותיה של באלארד פרטנרס נמנים הרשת החברתית טיקטוק, תאגיד הפלדה ניפון סטיל, אמזון, גוגל, אובר, הונדה והניו יורק יאנקיז.

לחברה משרדים במספר מיקומים בעולם, בפלורידה, בוסטון, שיקגו, לוס אנג'לס, סקרמנטו, וושינגטון די.סי., טורקיה, ישראל, ניגריה וערב הסעודית.

סוזי ווילס ניהלה את החברת במשך כמעט עשור, עד שעזבה בספטמבר 2019, בנימוק של "בעיית בריאות מטרידה".

פאם בונדי, התובעת הכללית של ארצות הברית, הייתה שותפה בחברה, והרוויחה מעל מיליון דולר, עם לקוחות הכוללים את ממשלת קטר, איגוד השריפים של פלורידה ושריפים של מחוזות גדולים של אמריקה.

## פעילות שדלנות למען קטר
באפריל 2018 נשכרה באלארד פרטנרס על ידי שגרירות קטר בארצות הברית, במסגרת חוזה בן שנה בשווי 2.1 מיליון דולר עבור ייעוץ וסיוע בפעילותה בקרב פקידי ממשל ומנהלי עסקים וארגונים לא ממשלתיים בוושינגטון ובפלורידה. החוזה התחיל במחיר של 50,000 דולר לחודש ביוני 2018, ואחר כך עלה ל-175,000 דולר לחודש באפריל 2018.

קטר נמצאה באותה תקופה תחת חרם מצד ערב הסעודית ובעלות בריתה הערביות, והחברה נשכרה לצורך מתן שירותי לובינג הקשורים ליחסים בין ארצות הברית וקטר וכן הדרכה וייעוץ בעניינים הנוגעים לסחר בבני אדם.

קטר הייתה אחת מהלקוחות הזרות המרכזיות של החברה, והייתה הלקוחה הזרה הגדולה ביותר של באלארד פרטנרס במהלך תקופה של שישה חודשים שהסתיימה ב-31 באוקטובר 2019.

פאם בונדי עבדה עבור קטר החל מ-2019. בונדי הפסיקה את עבודתה עבור באלארד פרטנרס וקטר בנובמבר 2019 כאשר עברה לתפקיד זמני במשרד היועץ המשפטי של הבית הלבן במהלך משפט ההדחה הראשון של טראמפ, ואחר כך חזרה לבאלארד פרטנרס במרץ 2020 והמשיכה בעבודתה עבור קטר.

## פעילות בישראל
בשנת 2020, פתחה החברה משרד בתל אביב, בשדרות רוטשילד.

## הערות שוליים

קטגוריה:חברות אמריקאיות
קטגוריה:חברות שהוקמו בשנות ה-1990
קטגוריה:שדלנים עבור קטר
דפורטיבו אספניול

**דפורטיבו אספניול** (בספרדית: **Club Social, Deportivo y Cultural Español de la República Argentina**, **Deportivo Español**) הוא מועדון כדורגל ארגנטינאי. המועדון נוסד בשנת 1956 בשכונת פארק אבג'נדה של בואנוס איירס. בעבר קבוצה שיחקה בליגה הבכירה וכיום משחקת בליגה השלישית בחשיבותה. בנוסף לכדורגל למועדון יש סקציות לכדורגל באולם, כדוריד, הוקי על גלגליות וטניס שולחן. 

## היסטוריה
המועדון הוקם בשנת 1956. תוך שנתיים במועדון היו כ-2,000 חברים רובם ממוצא ספרדי.

בשנת 1957 קבוצת כדורגל נכללה בהתאחדות הכדורגל הארגנטינאית ובמסגרתה החלה לשחק בליגה הרביעית. תוך שלוש שנים היא קודמה לליגת משנה. בעונת 1967 היא לראשונה שיחקה בליגה הבכירה אך ירדה ממנה לאחר עונה. באותה שנה עיריית בואנוס איירס הקצתה למועדון שטח להקמת מתקני ספורט של המועדון.

בעונת 1984 חזרה לליגה הבכירה. עונת 1985/1986 הקבוצה סיימה במקום השלישי. לאחר 14 שנים בליגה הבכירה הקבוצה ירדה לליגת משנה בתום עונת 1997/98. בהדרגה היא ירדה לליגות הנמוכות.

בשנים 1992 ו-1993 הקבוצה שיחקה בתחרות גביע קונמבול.

נכון לשנת 2025/26 הקבוצה משחקת בליגה הרביעית של ארגנטינה.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: ספורט
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1956
להיות נאהבת (סרט)

**להיות נאהבת** (באנגלית: **Loveable**; בנורווגית: **Elskling**) הוא סרט דרמה נורווגי משנת 2024 בבימויה של ליליה אינגולפסדוטיר. זהו סרטה העלילתי הארוך הראשון של הבמאית, והוא עוסק באישה המתמודדת עם גירושין, מערכות יחסים ואמיתות עמוקות על עצמה.

סרט הביכורים של ליליה אינגולפסדוטיר זכה עם צאתו לאקרנים בפרס השחקנית הטובה ובפרס מיוחד של חבר השופטים בפסטיבל קרלובי וארי. המבקרים שיבחו את המקוריות והאינטליגנציה של הסיפור, את הבחינה הכנה של מערכות יחסים, ואת המשחק המשובח של הלגה גורן בדמותה של מריה.

## עלילה
מריה, גרושה טרייה, פוגשת את זיגמונד – מוזיקאי נאה – ומתחילה איתו קשר רומנטי, הריון ונישואין מהירים. שבע שנים מאוחר יותר, היחסים לא מה שקיוו וזיגמונד מבקש להתגרש. כעת מריה נותרת לבד ויוצאת למסע פנימי לבחינת חייה, פחדיה והבחירות שהיא עושה בחייה. זהו סרט על בעיות בחיי הנישואין בו אישה בוגרת נאלצת להתמודד עם מהלכים הרסניים בתוכה. המקוריות שלו נובעת מן הדרך בה הסרט בוחן את העניין הפסיכולוגי, ומתפתח למסע של גילוי עצמי של הגיבורה.

## דברי הבמאית
אינגולפסדוטיר מתארת את הסרט כניסיון להאיר את התכנות הפסיכולוגי שמוביל להתנהגות הרסנית במערכות יחסים. לדבריה, הסיפור עוסק פחות בזוגיות ויותר בקשר של האישה עם עצמה, תוך בחינה מחודשת של דימוי האישה המודרנית. "מריה היא גיבורה שמכילה את הפחדים שלה – בעיקר את הפחד מנטישה – ומבקשת להשתחרר מתפקיד הקורבן", אומרת הבמאית. "אני מנסה להעביר באמצעות הסרט דימוי של אישה מודרנית. בדיקה של מה המשמעות של העוצמה הזו. במקום להפוך אותה לקורבן או לאישה עצמאית עם מאפיינים גבריים רציתי לצור אישה שיש בה את העוצמה והחוכמה להתמודד עם הפגיעות שלה. לעמוד מול פני הפחד הגדול ביותר שלה ובסופו של דבר להכיל את הכאב הגדול ביותר שלה. הפחד מנטישה שגרם לה לקבל החלטות בחייה. עבורי מריה היא גיבורה אמיתית הגבורה שלה מעוגנת ביכולת שלה להתמודד עם הבושה וההרסנות הקיימים בה. ודרך זה גם להבין איך היא יכולה לשבור את תפקיד הקורבן ולהפוך להחלטית בחיים שלה עצמה.

## הצוות
* **תסריט, בימוי ועריכה: ליליה אינגולפסדוטיר; שחקנים: הלגה גורן** – מריה; **אודגייר טונה** – זיגמונד; **אליזבת סאנד** – אמה של מריה.

**ההפקה:** צילום: אויסטין ממן; הפקה: נורווגיה 2024;
* אורך: 100 דקות
* שפה: נורווגית
* תרגום: לעברית ולאנגלית
* הפצה בישראל: קולנוע חדש בע"מ

## פרסים
פסטיבל הסרטים בקארלובי וארה 2024 : **פסטיבל Karlovy Vary** : פרס חבר השופטים, פרס השחקנית, פרס הוועד האקומני, ופרס מועצת העיתונות ‑FIPRESCI
* **פסטיבל הסרטים מישקולץ (הונגריה) CineFest Miskolc:** זכייה בפרס הראשון ‑Emeric Pressburge,Arthouse Cinema Prize
* **פסטיבל הסרטים Les Arcs** (צרפת): פרס עבור שחקנית מובילה (Helga Guren) ופרס חבר השופטים
* **Edda Awards** (27.3.2025) (איסלנד): סרט הזר של השנה
* **Beijing IFF** (26.4.2025): ארבעה פרסים בטקס Tiantan – כולל סרט, בימוי, משחק ותסריט

## קישורים חיצוניים

## הערות שוליים

קטגוריה:סרטים בצרפתית
קטגוריה:פסטיבל הקולנוע קרלובי וארי
קטגוריה:נשים בקולנוע
קפיטול מדינת אילינוי

**הקפיטול של אילינוי** (באנגלית: **Illinois State Capitol**) שוכן בעיר ספרינגפילד, בירת מדינת אילינוי שבארצות הברית, משמש כמקום מושבה של הרשות המחוקקת והרשות המבצעת של מדינת אילינוי שבארצות הברית. מאז שנת 1876 הוא משמש כמשכן המחוקקים, והמבנה הנוכחי הוא השישי במספר ששימש כבניין הקפיטול מאז הצטרפותה של אילינוי לארצות הברית בשנת 1818. המבנה נבנה בסגנונות האדריכלות של הרנסאנס הצרפתי והאיטלקי, ותוכנן על ידי משרד האדריכלים Cochrane and Garnsey משיקגו. העבודות להקמת המבנה החלו ב־11 במרץ 1868, והוא הושלם עשרים שנה לאחר מכן, בעלות כוללת של 4.5 מיליון דולר.

הבניין כולל את שני בתי המחוקקים של האספה הכללית הדו-ביתית של אילינוי – בית הנבחרים של אילינוי (הבית התחתון) והסנאט של אילינוי (הבית העליון). בנוסף שוכן בו משרד טקסי למושל אילינוי, משרדים נוספים של הרשות המבצעת, משרדים לחברי מחוקקים ולעוזריהם, וכן חדרי ועדות וישיבות. לתוכנית הבניין צורת צלב, עם ארבע כנפיים שוות. הרוטונדה המרכזית הגבוהה, גג הכיפה, ומגדלי הפינות מצופים בסגסוגת מתכתית על בסיס אבץ, שמעניקה לחזית מראה כסוף שאינו מחליד או מתבלה – בהתאם למסורת כרייה ענפה של אבץ באילינוי במאות ה־18 וה־19.

## היסטוריה
הקמתו של הקפיטול של אילינוי אושרה על ידי האספה הכללית של אילינוי בשנת 1867, והמבנה הושלם לאחר תהליך בנייה שנמשך עשרים שנה, בשנת 1888. את תכנונו ביצעו האדריכלים ג'ון סי. קוקריין (John C. Cochrane), אלפרד ה. פיקנרד (Alfred H. Piquenard) וו. וו. בויאינגטון (W.W. Boyington), בעלות כוללת של 4.5 מיליון דולר.

עם הקמתו, שימש הבניין לא רק כמשכן למושל ולחברי הרשות המחוקקת, אלא גם כאכסניה לבית המשפט העליון של אילינוי, לסוכנויות ממשלתיות, מועצות רגולטוריות וקציני צבא בכירים. בנוסף, פעלו בו שלושה מוזיאונים, מספר ספריות וארכיון המדינה. מוסדות אלו הועברו ברבות השנים למבנים נפרדים ברחבי מתחם הקפיטול.

המבנה תוכנן בצורת צלב, שבו ארבע כנפיים שוות – צפונית, דרומית, מזרחית ומערבית – המתכנסות ברוטונדה מרכזית תחת כיפה גבוהה. קצות הכנפיים הצפונית והדרומית מעוטרים בגגות מנסרדיים. הכיפה, מגדלי הפינות וגגות הבניין מצופים בסגסוגת אבץ המעניקה למבנה חזות כסופה ועמידות גבוהה בפני בליה, בהתאם למסורת כריית האבץ הענפה במדינה במאות ה־18 וה־19.

הסגנון האדריכלי של המבנה משלב בין הבארוק האירופי של המאה ה־18 לבין הקלאסיציזם האמריקני של המאה ה־19 – שילוב שהיה נפוץ בבנייני ציבור שנבנו בארצות הברית בתקופה שלאחר מלחמת האזרחים. על אף שיפוצים ותוספות שבוצעו במהלך השנים, הבניין שומר ברובו על מראהו המקורי, הן מבחינה חיצונית והן בעיצוב הפנים. פנים הבניין כולל ציורי קיר, פסלים ויצירות אמנות המתארים את תולדות מדינת אילינוי ואת מוסדות שלטונה.

הקומה הראשונה מאכלסת משרדים וחדרי הוועדות של האספה הכללית של אילינוי. הקומה השנייה כוללת את לשכות המושל, סגן המושל, מזכיר המדינה, הגזבר והמפקח על החשבונות. אולם בית המשפט העליון של אילינוי, אשר שכן בעבר בקומה זו, משמש כיום לדיונים פרלמנטריים. הקומה השלישית מוקדשת כולה לעבודת המחוקקים, ובה שוכנים אולמות המליאה של בית הנבחרים ושל הסנאט, הידועים בעיצובם המפואר והמהודר.

## גלריה

קובץ:Illinois House of Representatives.jpg|אולם בית הנבחרים
קובץ:Illinois State Senate.jpg|אולם הסנאט
קובץ:Illinois Governor Office.jpg|לשכת מושל אילינוי


## קישורים חיצוניים

## הערות שוליים

קטגוריה:אילינוי: מבנים
קטגוריה:ארצות הברית: אתרים הרשומים במרשם הלאומי של מקומות היסטוריים
אילינוי
בריאן באלארד

**בריאן ד. באלארד** (באנגלית: **Brian D. Ballard** נולד ב-1961 או 1962)  הוא לוביסט אמריקאי ומייסד חברת הלובינג באלארד פרטנרס, שבסיסה בטלהסי, פלורידה.

באלארד הוא בעל תואר ראשון במנהל עסקים ותואר דוקטור למשפטים, שניהם מאוניברסיטת פלורידה.

באלארד היה יושב ראש ועדת הכספים של פלורידה עבור המועמדים הרפובליקנים לנשיאות ארצות הברית, ג'ון מקיין ב-2008, מיט רומני ב-2012 ודונלד טראמפ ב-2016.

באלארד ואשתו קתרין, בוגרת אוניברסיטת המדינה של פלורידה (FSU), העניקו ל-FSU בניין בטלהסי בשווי 1.1 מיליון דולר, שישמש כבית הספר ליזמות על שם ג'ים מורן.

לאחר פתיחת משרד של חברת באלארד פרטנרס בוושינגטון ב-2017, הרחיב באלארד את לקוחותיו כך שכללו ממשלות זרות. באפריל 2018 חתם על חוזה לייצוג קטר במסגרת חוק הרישום של סוכנים זרים, בנוסף ללקוחות זרים נוספים ביניהם טורקיה והרפובליקה הדומיניקנית.

## הערות שוליים

קטגוריה:בוגרי אוניברסיטת פלורידה
קטגוריה:שדלנים אמריקאים
קטגוריה:יזמים אמריקאים
קטגוריה:אמריקאים שנולדו ב-1961
קטגוריה:שדלנים עבור קטר
סוזן חזן

**סוזן חזן** היא אוצרת מוזיאונים הפועלת בירושלים, ישראל. במרבית הקריירה שלה שימשה כאוצרת במוזיאון ישראל, ונודעה בקידום תחום הנגישות הדיגיטלית למוזיאונים, במיוחד באמצעות מוזיאונים וירטואליים.

חזן השלימה תואר מוסמך (M.A.) בשנת 2000, תואר מוסמך בפילוסופיה (MPhil) בשנת 2002, ותואר דוקטור (Ph.D) בשנת 2004 ,כולם ב-Goldsmiths, University of London, עם עבודת גמר בשם: *Cultures of Exhibition and Technologies of Display*.

חזן הייתה אוצרת בכירה למדיה חדשה וראש משרד האינטרנט במוזיאון ישראל בין השנים 1991 ל-2020. חזן הפיקה ופיתחה את אתר האינטרנט הראשון של המוזיאון מאמצע שנות ה-90. היא גם מילאה תפקיד מרכזי בפרויקט דיגיטלי שנועד להפוך את מגילות ים המלח לנגישות יותר ברחבי העולם בשפות שונות.

משנת 2004 חזן מובילה את סדרת הכנסים EVA/MINERA בירושלים, שעסקה בוויזואליזציה אלקטרונית ובאמנויות. היא גם כיהנה כיו"ר איגוד רשת Europeana בין השנים 2021 ל-2023, במטרה להנגיש אוספי מוזיאונים ברחבי אירופה באופן מקוון, כולל יוזמת הבאוהאוס האירופי החדש של הנציבות האירופית .

מאז 2019, חזן מכהנת כמנכ"ל Digital Heritage, ישראל.

## קישורים חיצוניים

* ד"ר סוזן חזן, הכנס השנתי של לשכת מנתחי מערכות מידע בישראל
* 
* 
* 
* 

## הערות שוליים

קטגוריה:ישראלים בתעשיית המחשבים
קטגוריה:סגל מוזיאון ישראל
קטגוריה:אוצרות ישראליות
קטגוריה:לונדון: אישים
קטגוריה:ילידי 1952
הליגה הישראלית בכדורגל חופים 2025

**[[הליגה הישראלית בכדורגל חופים]] 2025** הייתה אירוע של ליגת כדורגל החופים של ישראל, שנערכה בין 11 ביולי ל-1 באוגוסט 2025 בראשון לציון, ישראל. נותנת החסות הרשמית של הליגה לעונה זו היא אולמי אירועים תרין מראשון לציון.

במקור, הליגה הייתה אמורה להתחיל ב-20 ביוני 2025 ולהימשך עד 11 ביולי 2025; לעומת זאת, הוחלט לדחות את הליגה ל-11 ביולי בשל המבצע הצבאי של ישראל באיראן, מבצע שהוכר מאוחר יותר בשם מבצע עם כלביא. כמו כן, הוחלט לקיים את הליגה במתכונת ללא שחקנים זרים.

בני "פלפלה" כפר קאסם ניצחה את עירוני ראש העין בגמר הטורניר בתוצאה 2–3 וזכתה באליפות ישראל בפעם השביעית בתולדותיה, כמו כן, הן היו שתי הקבוצות אשר הגיעו לגמר והן קיבלו בצוותא את הזכות להשתתף בגביע אירופה לאלופות. בניגוד לכך, צפרירים "אורלי אורתופדיה" חולון ומ.כ. "טומי" תל אביב היו שתי הקבוצות אשר סיימו במקום האחרון בבתים שלהם, במשחק ההישרדות ביניהם, מ.כ. "טומי" תל אביב ניצחה והבטיחה הישארות בליגה; לעומת זאת, צפרירים "אורלי אורתופדיה" חולון שיחקה משחק מבחן טרום עונה בעונה הבאה נגד מנצחת טורניר מקדים לקבוצות אשר יבקשו לשחק בליגה.

## שלב הבתים

כל שעות המשחקים התקיימו בשעון ישראל .

### בית א'

----

----

### בית ב'

----

----

## הליגה הישראלית בכדורגל חופים לנשים
בנוסף לקיום הליגה לגברים התקיים טורניר נשים בכדורגל חופים בן שלוש קבוצות. משחקי טורניר הנשים כללו שתי מחציות, כשכל אחת מהן נמשכה במשך תריסר דקות.

### גמר

### פרסים

## שלב הנוק אאוט

### חצי גמר

### משחק ההישרדות

### משחק ראווה

### גמר

### פרסים

## מלך השערים

## ראו גם
* הליגה הישראלית בכדורגל חופים

## קישורים חיצוניים
* 
* 

קטגוריה:ליגות כדורגל בישראל
קטגוריה:תחרויות כדורגל חופים בישראל
קטגוריה:2025 בישראל: כדורגל
טוביאש פיגיירדו

**טוביאש פריירה פיגיירדו** (בפורטוגזית: **Tobias Pereira Figueiredo**; נולד ב-2 בפברואר 1994 בסאטאאו שבפורטוגל) הוא כדורגלן פורטוגזי המשחק בעמדת הבלם בקבוצת אתלטיקו פרנאאנסה מליגת המשנה הברזילאית, בהשאלה מפורטלזה.

## חיים אישיים
אחיו של פיגיירדו, כריסטיאנו , גם הוא כדורגלן.

## קריירת מועדונים
פיגיירדו גדל במחלקות הנוער של פנאלבה וספורטינג ליסבון, ושיחק בקבוצות הבוגרות של ספורטינג ליסבון ונסיונל מדיירה מליגת העל הפורטוגלית, ראוס דפורטיו מהליגה הספרדית השלישית, ונוטינגהאם פורסט והאל סיטי מהפוטבול ליג צ'מפיונשיפ.

ב-11 ביולי 2023 חתם פיגיירדו על חוזה לשלוש שנים בפורטלזה מליגת העל הברזילאית. ב-7 במרץ 2024 הושאל לקריסיומה מליגת העל הברזילאית. ב-13 בפברואר 2025 הושאל לאתלטיקו פרנאאנסה מליגת המשנה הברזילאית.

## קריירה בין-לאומית
פיגיירדו נכלל בסגל נבחרת פורטוגל עד גיל 21 לטורנירי אליפות אירופה עד גיל 21 בשנים 2015 ו-2017. הוא ערך שתי הופעות בטורניר בשנת 2015, בו הפסידה נבחרתו בגמר.

הוא נכלל גם בסגל הנבחרת האולימפית של פורטוגל לטורניר הכדורגל באולימפיאדת ריו דה ז'ניירו (2016), ושיחק בכל משחקי נבחרתו, עד להדחה בשלב רבע הגמר.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני נסיונל מדיירה
קטגוריה:כדורגלני נוטינגהאם פורסט
קטגוריה:כדורגלני האל סיטי
קטגוריה:כדורגלני פורטלזה
קטגוריה:כדורגלני קריסיומה
קטגוריה:כדורגלני אתלטיקו פרנאאנסה
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:פורטוגזים שנולדו ב-1994
פלורוצפלוס

**פלורוצפלוס** (באנגלית: **Pelorocephalus**, שפירושו "ראש מפלצתי" ביוונית) הוא סוג נכחד של טמנוספונדילים צ'יגוטיזאוריים (chigutisaurid temnospondyls).  הוא ידוע מתצורת קאצ'אוטה (Cacheutá) בטריאס העליון (הקרניאן) של אגן קויו (Cuyo) ומתצורת אישיגואלאסטו (Ischigualasto) של אגן אישיגואלאסטו-וילה אוניון (Ischigualasto-Villa Unión), שניהם בצפון מערב ארגנטינה.

ארבעה מינים מוכרים כיום:
* מין הסוג מנדוזנסיס (P. mendozensis) קיבל את שמו ב-1944;
* טנאקס (P. tenax), ששוים (קיבל שם) נקרא ב-1949 בתור מין של צ'יגוטיזאורוס (Chigutisaurus) ומויין מחדש בשם P. mendozensis;
* מנדוזנסיס (P. cacheutensis), שקיבל את שמו ב-1953 כמין נוסף של צ'יגוטיזאורוס וקיבל שם חדש, פלורוצפלוס (Pelorocephalus) יחד עם טנאקס.
* אישיגואלאסטנסיס (P. ischigualastensis), נקרא ב-1975 על שם התצורה בה נמצא.
* המין טונויאננסיס (P. tunuyanensis) נקרא בשנת 1948 אך מאז שונה שמו והפך שם נרדף למנדוזנסיס.

## פילוגנטיקה
פלורוצפלוס מופיע בקלדוגרמה של ברכיופודיה (Brachyopoidea) משנת 2007 במחקרם של Ruta *et al.*

## קישורים חיצוניים

* 

## הערות שוליים

קטגוריה:בעלי חיים שתוארו ב-1944
קטגוריה:טקסונים שתוארו בידי אנחל קבררה
קטגוריה:ארגנטינה: מאובנים
קטגוריה:בעלי חיים שחיו בטריאס עליון באמריקה הדרומית
ריצ'רד בוקס

**ריצ'רד "דיק" בוקס** (באנגלית: **Richard Dick Bocks**; נולד ב-22 באוקטובר 1936) אתלט יהודי-אמריקאי, מקום חמישי בארצות הברית (1962) ואלוף המכביה השישית (1961) בהטלת כידון.

## ביוגרפיה
בוקס למד בקולג' באוניברסיטת המדינה בסן חוזה. הוא התאמן בסרטוגה, קליפורניה.

### 1959
בתחרות שנערכה בסן חוזה, קליפורניה ב-22 באפריל 1959 הוא קבע בהטלת כידון תוצאה של 71.63 מטר

### 1960
#### אלוף צבא ארצות הברית
בוקס שרת בצבא ארצות הברית וזכה באליפות הצבא בהטלת כידון בתוצאה של 69.77 מטר.

### 1961
#### אלוף המכביה
בתחרויות האתלטיקה של המכביה השישית שנערכו בספטמבר 1961 הוא במדליית זהב בהטלת כידון בשיא מכביה חדש של 67.07 מטר, לפני ברוך פיינברג מישראל (59.24 מטר) ודוד גריבלד מבריטניה (55.29 מטר).

### 1962
בתחרות שנערכה בסנטה ברברה, קליפורניה ב-31 במרץ הוא קבע בהטלת כידון שיא אישי חדש של 75.81 מטר.
#### חמישי באליפות ארצות הברית
באליפות ארצות הברית שנערכה בוולנאט, קליפורניה ב-22 ביוני אותה שנה הוא סיים במקום חמישי בהטלת כידון בתוצאה של 73.56 מטר.

### 1963
בתחרות שנערכה במודסטו, קליפורניה ב-25 במאי 1963 הוא קבע תוצאה של 73.25 מטר.

## קישורים חיצוניים

* By JESSE SILVER, Irena Kirzenstein Sets World Record In Dash, The Sentinel⁩, 16 September 1965⁩ 

## הערות שוליים

קטגוריה:אתלטים יהודים אמריקאים
קטגוריה:אלופי המכביה: אתלטים
קטגוריה:אמריקאים שנולדו ב-1936
בני מדיצ'י (אופרה)

**בני מדיצ'י** (באיטלקית: **I Medici**) היא אופרה מאת רוג'רו לאונקוואלו שכתב גם את הלִבְרִית.

הוצגה לראשונה במילאנו, בתיאטרון דאל ורמה, ב-9 בנובמבר 1893. לאחר למידה מקפת של קורות בית מדיצ'י, ובדגש מיוחד על טקסטים של אנג'לו פוליציאנו, לורנצו דה מדיצ'י וג'וזואה קרדוצ'י, השלים המלחין לאחר שלוש שנות עבודה, מ-1890 עד 1893, את מה שהייתה לימים היצירה הראשונה בטרילוגיה מוזיקלית בשם "קרפוסקולו" (Crepuscolo), יחד עם ג'רולמו סבונארולה וצ'זארה בורג'ה; אולם שתי יצירות אלו מעולם לא נכתבו.

היצירה זכתה להצלחה מועטה, למרות "המיומנות הטכנית בתזמור והשליטה בכתיבת הכוראל". מבקר כתב בעקבות הבכורה «ב"בני מדיצ'י" יש לנו אופרה עם רקע היסטורי כמו רבות אחרות לפניה וכמו שיהיו אחריה [...] אין לנו לא תקופה ולא קבוצה של דמויות חיות ואמיתיות; במילה אחת, אין לנו את הקונטרה-פונקט האנושי לטרילוגיה המיתולוגית של וגנר שאליה כיוון לאונקוואלו».

## מבצעי הבכורה

**מנצח**: רודולפו פרארי.
[ממוזער|כריכת ה[לברית|לִבְרִית]]

## עלילה
ישנם שלושה נושאים דומיננטיים: קשר פאצי, רומן האהבה בין ג'וליאנו דה מדיצ'י, סימונטה ופיורטה, ולבסוף התפאורה ההיסטורית המהווה את הרקע.

ג'וליאנו דה מדיצ'י מאוהב בסימונטה קטאנאו, שמנסה להזהיר אותו מפני הקנוניה המתנהלת נגד משפחתו. עם זאת, סימונטה נרצחת על ידי מונטסקו, רוצחו של האפיפיור סיקסטוס הרביעי. ג'וליאנו נרצח על ידי הקושרים, אך לורנצו דה מדיצ'י מצליח להימלט בעזרתו של המשורר פוליציאנו. לבסוף לורנצו משיג את עזרת התושבים המסייעים לו נגד הקושרים.

## דיסקוגרפיה
* **1993** – רנאטו ברוסון (לורנצו דה מדיצ'י), ג'וזפה ג'קומיני (ג'וליאנו דה מדיצ'י), ניקולה ג'וזלב (ג'יאמבטיסטה דה מונטסקו), פרנצ'סקו אלרו ד'ארטג'נה (פרנצ'סקו פאצי), פייר לפבר (ברנרדו בנדיני), קלאודיו אוטליאנו (הארכיבישוף סאלוויה), קלאודיו אוטליאנו (הארכיבישוף סאלביה) (הארכיבישוף קאנטידיה). Simonetta Cattanei), Gisella Pasino (Fioretta de' Gori) Evgenija Dundekova (אמא של סימונטה) – מנצח: Marcello Viotti – Rundfunk-Sinfonie-Orchester Frankfurt. מקהלת רדיו בודפשט – הקלטה חיה – ארכיון אומגה אופרה 1310
* **2007** – קרלוס אלווארז (לורנצו דה מדיצ'י), פלסידו דומינגו (ג'וליאנו דה מדיצ'י), אריק אוונס (ג'יאמבטיסטה דה מונטסקו), ויטלי קוואליו (פרנצ'סקו פאצי), קרלו בוסי (ברנרדו בנדיני), ארוטג'ון קוצ'יניאן (הארכיבישוף סלביואטה סלביואטה), דניאל פביאו דה פוליאנו (דניאל פאביאנו קפוצ'י), סימונטה קטנאי), רנטה למנדה (פיורטה דה גורי), דבורה ברונזי (אמא של סימונטה) – מנצח: אלברטו ורונזי – תזמורת ומקהלה של Maggio Musicale Fiorentino – דויטשה גרמופון (477 7456)
* **2017** – Riccardo Chailly, Filarmonica della Scala, "Overtures, Preludes & Intermezzi". פרלודים למערכה א' ו-ג' (רצועות 12 ו-13) דקה.

## ביבליוגרפיה

* 
* 


## ראו גם

## קישורים חיצוניים
* 

## הערות שוליים

קטגוריה:אופרות באיטלקית
פתח לי שער

"**פתח לי שער**" הוא שיר שהוקלט על ידי הזמרת הישראלית טוהר גדסי. הוא יצא לאור ב-24 במרץ 2025 באופן עצמי עם שאר רצועות אלבום הבכורה של גדסי, "טוהר".

## רקע
אלבום הבכורה "טוהר" יצא לאור ב-24 במרץ 2025, וכלל עשרה רצועות באורך כולל של כ-29 דקות. האלבום עוסק במסע אישי ורוחני של גדסי ומשלב סגנונות מוזיקליים כגון מוזיקה תימנית, פיוטים ופופ עכשווי. לצד תכנים ביוגרפיים, כולל האלבום שיתופי פעולה עם בני משפחתה של גדסי, ובהם דואט עם אביה, הזמר יאיר גדסי.

השיר "פתח לי שער", הפותח את האלבום, יצא כסינגל שיווקי, והוא נחשב לאחד משיריה הבולטים של גדסי. מילות השיר נכתבו על ידה בשיתוף עם אורי שכיב, והלחן הוא פרי יצירתה של גדסי בלבד. השיר הופק מוזיקלית על ידי בן שופן, ומאופיין בהפקה מינימליסטית. הוא עוסק בחיפוש רוחני וחיבור לאלוהות.

## מיקומי שיא

## הערות שוליים

קטגוריה:שירים בעברית
קטגוריה:שירים על אלוהים
טוהר (אלבום)

"**טוהר**" הוא אלבום הבכורה של הזמרת הישראלית טוהר גדסי. הוא יצא לאור ב-24 במרץ 2025 בהוצאה עצמית, וכולל את הלהיט "פתח לי שער".

## רקע
האלבום כולל עשרה שירים באורך כולל של כ-29 דקות, ומשלב סגנונות מוזיקליים מגוונים, בהם פופ עכשווי, מוזיקה אלקטרונית עדינה, R&B, אלמנטים מן המוזיקה המזרחית והשפעות של פיוטים תימניים. האלבום נתפס על ידי היוצרת כיצירה אישית ואוטוביוגרפית. בראיון לאתר "מאקו", תיארה גדסי את האלבום כ"סיפור חייה בשירים", וציינה שהוא נכתב מתוך תחנות משמעותיות במסע חייה: ילדות, התבגרות, יציאה בשאלה, חזרה בתשובה, זוגיות, הורות, אמונה ותפילה. לדברי גדסי, השירים נכתבו בתקופות שונות בחייה, והתכנים המוזיקליים והמילוליים שיקפו מצבי תודעה משתנים ורוחניים.

האלבום כולל שיתופי פעולה עם בני משפחתה הקרובים: אביה, הזמר יאיר גדסי, משתתף עמה בדואט "טוב להודות"; כמו כן, אחיה שיר דוד ואביה תרמו לעיבודים ולהפקה המוזיקלית. עם יציאתו לווה האלבום בקמפיין תקשורתי רחב, אשר כלל הופעות חיות, השמעות בתחנות הרדיו והפצה דיגיטלית. הופעת ההשקה המרכזית התקיימה ב-2 ביולי 2025 במועדון "גריי" בתל אביב-יפו. לצדה, התקיימו גם מופעים נוספים ברחבי הארץ, בחלקם במתכונת אינטימית או בשיתוף מוסדות תרבות, כגון תיאטרון יפו. הפקת האלבום נתמכה גם על ידי "האגודה לטיפוח חברה ותרבות מורשת יהודי תימן", המעודדת ייצוג תרבותי ליוצרים בני עדות המזרח.

## רשימת רצועות

## הערות שוליים

קטגוריה:אלבומי בכורה מ-2025
קטגוריה:אלבומים בעברית
קטגוריה:אלבומים בהוצאה עצמית
השם ירחם

"**השם ירחם**" הוא שיר שהוקלט על ידי הראפר הישראלי טונה. את השיר הוציאה ב-30 במאי 2025 לאור חברת התקליטים נענע דיסק, כסינגל שיווקי מתוך האלבום "רובים ותלתלים".

## רקע
האלבום יצא במקביל לאלבום "ראפ מטורף", ומהווה חלק מהשקה כפולה של טונה לאחר ארבע שנים מאז אלבומו הקודם "מזרח פרוע". השיר משלב אלמנטים של היפ הופ ומוזיקה ים-תיכונית.

"השם ירחם" נכלל כרצועה השביעית באלבום הכפול "רובים ותלתלים". את מילות השיר כתבו טונה, ניר דנן ויקיר בן טוב, שגם הפיקו אותו מוזיקלית. מילות השיר מבטאות כמיהה לקשר זוגי תומך ומאוזן, לצד תחושת שבירות פנימית והתמודדות עם מצוקה רגשית.

## ביקורות
על פי ביקורתו של יוסי חרסונסקי, השיר מתאר מצוקה רגשית עמוקה המולידה קריאה אינטואיטיבית לרחמים, גם מן האל וגם מהזולת. הצירוף "Goddamn" ו"השם ירחם" מפגיש בין שתי מערכות לשוניות ותרבותיות שונות, האנגלית-אמריקאית והעברית-דתית, באופן שממחיש את הפער בין חילון לאמונה. חרסונסקי מדגיש את הדרך שבה טונה משתמש בשפה כדי לפרוק עומס רגשי: מצד אחד, תסכול מתריס; מצד אחר, תחינה כנה. לטענתו, זהו דיבור אישי, כמעט דיאלוג פנימי, שבמרכזו כמיהה למקום בטוח – לא מושלם, אלא כזה שמאפשר לטעות, לתקן, ולהיות מובן.

## מיקומי שיא

## הערות שוליים

קטגוריה:שירי טונה
קטגוריה:שירים בעברית
קטגוריה:שירים שנכתבו על ידי טונה
קטגוריה:שירים שהופקו על ידי ניר דנן
קטגוריה:שירים שהופקו על ידי טונה
קטגוריה:שירים על אלוהים
הקיום קודם למהות

ממוזער|'''ז'אן־פול סארטר'''

**הקיום קודם למהות** היא טענה אידאולוגית מרכזית בזרם האקזיסטנציאליזם, היא מחליפה את התפישה המסורתית הרואה את מהותו של האדם כנתונה מראש ושאינה ניתנת לשינוי. לפי הגישה הזאת, האדם קודם כל קיים ואזי יוצר לעצמו ערכים ובוחר משמעות לחייו, מפאת שאין לאדם מהות וערכים מוטבעים מראש.

תולדות הרעיון מיוחס לנאום שנשא הפילוסוף פרידריך וילהלם שלינג בדצמבר 1841, שבו נכח גם סרן קירקגור. רעיונות דומים עולים ביצירתו של קירקגור במאה ה־19, אך הניסוח המפורש של הטענה ניתן על ידי הפילוסוף ז'אן־פול סארטר במאה ה־20. הביטוי "הקיום קודם למהות" הופיע לראשונה בנוסחו הקלאסי בנאומו של סארטר משנת 1945, "האקזיסטנציאליזם הוא הומניזם". עם זאת, יסודות לרעיון ניתן למצוא כבר בספרו של מרטין היידגר, "הוויה וזמן".

## הגדרה
הטענה ש"הקיום קודם למהות" מנוסחת על־ידי סארטר כשלילה של התפישה הסכולסטית המסורתית, שלפיה המהות קודמת לקיום. על פי גישה זו, לאדם יש טבע מהותי הקודם להתהוותו בפועל, כגון הטענה שהוא אנוכי מטבעו או יצור רציונלי מעצם מהותו. לעומת זאת, סארטר טוען כי אין טבע כזה הקודם לקיום, קרי האדם קיים תחילה, ורק לאחר מכן מעצב את מהותו בעצמו.

עבור סארטר, "הקיום קודם למהות" פירושו שהאדם אינו נולד לתוך מציאות שתוכננה מראש או למען מטרה מסוימת שעל פיה עליו לפעול, משום שהאדם הוא זה שבוחר את עיסוקיו. אף שאינו מכחיש את קיומם של תנאים מגבילים בקיום האנושי, סארטר יוצא נגד עמדות דטרמיניסטיות כגון זו של שפינוזה, אשר טען כי האדם מוכתב על ידי נסיבותיו החיצוניות, דבר השולל את קיומה של בחירה חופשית. לדעת סארטר, מצב של דיכוי אינו בלתי נסבל מצד עצמו, אלא רק כאשר הוא נתפס ככזה על ידי הסובייקט החווה אותו. באמירתו: "the world is a mirror of my freedom", מבקש סארטר לטעון שהעולם מציב בפני האדם תנאים המחייבים אותו לבחור, להגיב ולחרוג מעצמו. לפי סארטר, לאדם יכולת לעקוף את מגבלותיו באמצעות שאיפה או פעולה מכוונת לעתיד, מכנה סארטר בשם "טרנסצנדנטיות". במובן זה, האדם אינו יכול שלא לבחור, שכן על־פי משפטו הידוע: "האדם נידון להיות חופשי".

לטעון כי הקיום קודם למהות משמעו שאין לאדם מהות נתונה מראש, שניתן להחילה באופן אוניברסלי. תחת זאת, מהותו של האדם מוגדרת על־ידי הפרט עצמו, באמצעות האופן שבו הוא חי, בוחר, פועל ויוצר את חייו. כפי שמנסח זאת סארטר בנאומו "האקזיסטנציאליזם הוא הומניזם": "האדם ראשית כול קיים, פוגש את עצמו, מפציע בתוך העולם, ורק לאחר מכן הוא מוגדר".

## ביקורת
הגדרתו של סארטר לאקזיסטנציאליזם התבססה במידה רבה על יצירתו המרכזית של מרטין היידגר, "הוויה וזמן" (1927). עם זאת, בהתכתבותו עם ז'אן בופרה  שפורסמה מאוחר יותר תחת הכותרת "איגרת על ההומניזם" , רמז היידגר כי סארטר לא הבין כראוי את כוונותיו, וכי פרשנותו נוטה לסובייקטיביזם יתר.

## ראו גם
* חוסר תום לב (אקזיסטנציאליזם)

## קישורים חיצוניים
* Existence Precedes Essence: What Sartre Really Meant באתר Philosophy Break, אוגוסט 2023 
* Jean-Paul Sartre: Existence Precedes Essence — Experience Life on Your Own Terms באתר מדיום, 7 בינואר 2023 
*  
* הקיום קודם למהות על פי סארטר, באתר טקסטולוגיה
* האדם קודם למהותו – ההסבר הפשוט לאקזיסטנציאליזם, באתר בלוגתרפיה
* 

## ביאורים

## הערות שוליים

קטגוריה:אקזיסטנציאליזם
קטגוריה:ז'אן-פול סארטר
קטגוריה:פילוסופיה
קטגוריה:מודרניזם
מרכז טקסס

**מרכז טקסס** (באנגלית: **Central Texas**) הוא אזור במדינת טקסס שבארצות הברית. האזור גובל במערב בסן סאבה, בדרום-מזרח בבראיין-קולג' סטיישן, בדרום בסן מרקוס ובצפון בהילסבורו. מרכז טקסס כולל חלק מ ויושב גאוגרפית בתוך .

מרכז טקסס כולל את האזורים המטרופוליניים: קילין-טמפל, בריאן-קולג' סטיישן, וייקו ואוסטין-ראונד רוק. אזורי אוסטין-ראונד רוק וקילין-טמפל-פורט הוד הם בין האזורים המטרופוליניים הצומחים ביותר במדינה. בדרום, אזורי אוסטין, גונזאלס וסן אנטוניו מופרדים זה מזה בכ-130 קילומטרים לאורך הכביש המהיר 35 אך הצפי הוא שהאזורים עשויים יצרו מטרופולין חדש בדומה למטרופולין דאלאס-פורט וורת'-ארלינגטון. כמה מהערים הגדולות ביותר באזור הן אוסטין, קולג' סטיישן, קילין, ראונד רוק וייקו. הבסיס הגדול ביותר של צבא ארצות הברית במדינה, פורט הוד, ממוקם ליד קילין.

## ראו גם
* גונזאלס (טקסס)

## הערות שוליים

קטגוריה:טקסס: גאוגרפיה
חרמאן ברטראמה

**חרמא ברטראמה** (בספרדית: **Germán Berterame**; נולד ב-13 בנובמבר 1998) הוא כדורגלן ארגנטינאי-מקסיקני המשחק בעמדת החלוץ במועדון מונטריי מליגת העל המקסיקנית. ברטראמה נולד בארגנטינה ומייצג את נבחרת מקסיקו.

## קריירה

בשנת 2022 עבר מאתלטיקו סן לואיס מהליגה המקסיקנית למונטריי בהעברה חופשית. ברטראמה חתם במועדון עד סוף שנת 2027.

## תארים
### אישיים
* נעל הזהב של ליגה MX (משותפת): 2021 (טורניר פתיחה - "אפרטורה")

## קישורים חיצוניים

## הערות שוליים

קטגוריה:כדורגלני מונטריי
קטגוריה:כדורגלני פטרונטו
קטגוריה:כדורגלני סן לורנסו
קטגוריה:כדורגלני נבחרת מקסיקו
קטגוריה:מקסיקנים שנולדו ב-1998
קטגוריה:ארגנטינאים שנולדו ב-1998
מרכז הפיקוד אל-אנסאר בכוח קודס

**מרכז הפיקוד אל-אנסאר** או **קורפוס אפגניסטן ומרכז אסיה** או **הקורפוס הרביעי של כוח קודס** הוא יחידה שהיא חלק מכוח קודס של משמרות המהפכה האסלאמית. מפקד היחידה הנוכחי הוא חוסיין מוסאווי.

## היסטוריה
הקורפוס הרביעי של כוח קודס, המכונה גם "מרכז הפיקוד אל-אנסר", פועל בזירה המזרחית של איראן, ומתמקד באפגניסטן, טג'יקיסטן, פקיסטן וחלקים ממרכז אסיה. לפי מקורות מודיעין עיראקיים ואמריקאיים, הקורפוס מנהל את כלל הפעילות החשאית האיראנית באזור זה, באמצעות יחידות תומכות בערים זאהדאן, בירג'נד, ואף טהראן.

כבר בשנת 2010 זיהה משרד האוצר האמריקאי את הקורפוס הרביעי כמסייע לטאליבן באפגניסטן, באמצעות מתן תמיכה כלכלית, אימונים, אספקת נשק וציוד, ופריסת יועצים צבאיים איראנים בגבולות המזרחיים. גנרל חוסיין מוסאווי ועמיתו חסן מורטזווי הוטלו תחת סנקציות אמריקאיות בגין הובלת הקשר עם הנהגת הטאליבן וסיוע ישיר למעשי טרור במדינה.

בתחילת העשור השני של המאה ה־21 התרחבה פעילות הקורפוס גם למדינות מרכז אסיה. לפי דוחות של עיתונאים עצמאיים וארגוני מעקב בינלאומיים, נבנו רשתות הברחה בין איראן, טג'יקיסטן ואוזבקיסטן, תוך שיתוף פעולה עם אנשי אל-קאעדה ופרוקסי סונים הנתמכים על ידי איראן – בעיקר נגד כוחות ארצות הברית ושותפותיה המקומיות.

המטה המרכזי של הקורפוס פועל ככל הנראה ממשהד, אך רוב הפעילות המבצעית מתבצעת מגבול זאהדאן–פקיסטן, אזור רווי הברחות סמים, כספים ואמצעי לחימה. יחידות טכניות והדרכה מבוססות בבירג'נד, ומופעלות מתאם עם יחידה 400 של כוח קודס, ויחידות מבצעיות נוספות. הקורפוס נחשב לאחד המרכזים הרגישים והחשאיים ביותר של כוח קודס בשנים האחרונות.

## מבנה
הקורפוס הרביעי של כוח קודס אחראי על זירת אפגניסטן, טג'יקיסטן, מזרח טורקמניסטן ואזורים נבחרים במרכז אסיה. הוא מהווה את אחת מיחידות הפיקוד האזורי של כוח קודס, ומבוסס סביב מוקדים אזרחיים וצבאיים כאחד, תחת מעטה של פעילות הומניטרית או מסחרית.

מפקדת הקורפוס הרביעי שוכנת ככל הנראה בעיר זאהדאן שבמחוז סיסתאן ובלוצ'סתאן, בסמוך לגבול אפגניסטן-פקיסטן, ומרכזה הטקטי ממוקם סמוך למסדרון התחבורה וההברחות של כוח קודס במזרח איראן. בנוסף לכך, מופעלות שלוחות פעילות בבירג'נד, משהד ומספר ערים גבוליות אחרות.

הקורפוס מחולק לזרועות הבאות:
* **מרכז פיקוד ראשי באפגניסטן:** אחראי על סיוע טקטי ואסטרטגי לטאליבן, תמיכה במבצעי טרור, העברת אמצעי לחימה, ציוד ומודיעין. בראשו עומד חוסיין מוסאווי.
* **זרוע לוגיסטית:** כוללת רשתות הברחה ונקודות מעבר לפעילים ונשק, באחריותם של אלירזה המתי ואלחוסין אלחוסייני.
* **מרכז אימונים (בירג'נד):** מתאם הכשרות צבאיות, חבלה, תקשורת והפעלת אמצעי לחימה מתקדמים. מופעל תחת פיקודו של אסמאיל רזאוי.
* **יחידה טכנית:** מספקת סיוע טכנולוגי, מעקב ותקשורת לפעילים באפגניסטן. מנוהלת ע״י מוחמד אבראהים אהואדי.
* **זרוע מבצעית:** מתכננת ומתאמת פעולות טרור חוצות-גבול, בהובלת סיידד קמאע'ל מוסאווי.
* **אגף שיבוש:** אחראי על חדירה לגופי ממשל, שיבוש פוליטי ושיתוף פעולה עם סוכנים מקומיים, בראשות מהמאד אפחמי ראשידי.

הקורפוס פועל בשיתוף עם יחידה 400 של כוח קודס, שמתמחה בפעולות חוץ חשאיות. שלוחת יחידה 400 באפגניסטן אחראית על גיוס פעילים, הכשרות מבצעיות ותיאום פיגועים במדינות היעד, תחת פיקודם של חוסיין רחמני ואלירזה טאג'יק.

## מפקדים ביחידה

### בכירים מיחידות אחרות

## הערות שוליים

2025 07
קטגוריה:משמרות המהפכה האסלאמית
קטגוריה:איראן: צבא וביטחון
קטגוריה:ארגוני טרור שיעיים
קטגוריה:איראן: יחידות מיוחדות
קרן הנסיך קלאוס

**קרן הנסיך קלאוס** (באנגלית: **Prince Claus Fund**) היא מוסד תרבות הולנדי שהוקם בשנת 1996, במטרה לתמוך ביוצרים, אמנים ואינטלקטואלים ברחבי העולם המתפתח, במיוחד באפריקה, אסיה, אמריקה הלטינית והמזרח התיכון.

הקרן קרויה על שמו של הנסיך קלאוס פון אמסברג מהולנד, בעלה המנוח של המלכה ביאטריקס, שנודע במחויבותו לתרבות, לצדק חברתי ולשוויון עולמי.

הקרן, הממומנת על ידי משרד החוץ של הולנד, מעניקה מדי שנה את **פרס הנסיך קלאוס** (Prince Claus Award) ליוצרים או ארגונים שתרומתם לתרבות, לחופש הביטוי או לפיתוח חברתי הייתה בולטת ומשמעותית. הקרן פועלת מתוך תפיסה שתרבות היא גורם בסיסי לחוסן חברתי ולביטוי חופשי. הפרס המרכזי בסכום 100,000אירו  מוענק מדי שנה בדצמבר, בארמון המלכותי של אמסטרדם. לצידו מוענקים פרסי הוקרה בסכום של 25,000 אירו וכן מחולקים פרסים דומים בינואר, בשגרירויות הולנד.

בנוסף לפרסים, הקרן תומכת בפרויקטים, מעניקה מלגות, ומעודדת שיתופי פעולה בין-תרבותיים.

בין הזוכים בפרס ניתן למנות סופרים, עיתונאים, פעילים ואמנים שהשפעתם חורגת מגבולות ארצם.

## זוכי הפרס בשנת 2024
טקס ההענקה נערך בארמון המלכותי של אמסטרדם ב‑3 בדצמבר 2024.
* **מוּ קָאוֹ** (Mu Cao): משורר ואוטודידקט מסין. מתבטא בפומבי אודות הלהט"ב במדינה ומשלב בשיריו ניסיון אישי ותיאורים של חיי להט"ב באזורים פרווריים וחקלאיים שאינם נחשפים בסין.
* **[[מירלנד קונסטנט]]**: מהאיטי, אמנית חזותית, פורצת דרך באמנות סמלי וודו (*Vodou drapo*), ענף שבדרך כלל רק גברים עוסקים בו. סמליה עוסקים בנרטיבים רוחניים, אישיים ופוליטיים.
* **נגויין טרין טי** (Nguyễn Trinh Thi): במאית ואמנית וחזותית מווייטנאם, העושה שימוש במונטאז' של קטעי וידאו קיימים לצד הקלטות מקוריות, כדי לחקור מורשת קולוניאלית והיעלמות תרבויות ילידיות.
* **רוזה צ'אבס** (Rosa Chávez): משוררת ואקטיביסטית מגואטמלה, ממוצא מאיה; עבודתה הרב-תחומית בוחנת נושאים כמו הגירה, סביבה, והגוף, אישי וקולקטיבי.
* **סאנה נא נג'האדה** (Sana Na N’Hada): במאי קולנוע מגינאה ביסאו, המתעד את מאבקי ארצו ושימור מורשתה ההיסטורית דרך דוקומנטרי ובדיוני.
* **וו־ביני אליקם פיאצ'י** (Va‑Bene Elikem Fiatsi): אמנית רב-תחומית מגאנה, המוכרת בכינוי "crazinisT artisT". פעילה חברתית, אוצרת ומנטורית, המקדמת יוזמות קהילתיות ומופעים סביב זהות וחברה.

## קישורים חיצוניים

## הערות שוליים

קטגוריה:פרסים הולנדיים
קטגוריה:הולנד: ארגונים
סנטראל קורדובה (סנטיאגו דל אסטרו)

**סנטראל קורדובה** (בספרדית: **Club Atlético Central Córdoba**) הוא מועדון כדורגל ארגנטינאי. המועדון נוסד בשנת 1919 בעיר סנטיאגו דל אסטרו בצפון ארגנטינה. נכון לעונת 2025/2026 הקבוצה משחקת בליגת העל הארגנטינאית.

## היסטוריה
המועדון הוקם בשנת 1919 על ידי קבוצת עובדי חברת רכבת בריטית "Córdoba Central Railway" (בדומה לקבוצת כדורגל סנטראל קורדובה (רוסאריו)).

הקבוצה שיחקה בתחרויות אזוריות עד שבעונת 1967 קודמה לתחרויות ארציות בהם סיימה בתחתית הטבלה. בשנת 1986 היא החלה לשחק בליגת המשנה ושיחקה בה עד לשנת 1992. היא חזרה לליגה זו בשנת 2015.

בסיום עונת 2018/2019 היא קודמה לליגה הבכירה בהתאם לתוצאות בליגת משנה. באותה עונה היא שיחקה בגמר גביע ארגנטינה אך הפסידה לריבר פלייט.

החל מעונת עונת 2019/2020 הקבוצה משחקת בליגה הבכירה. בשנת 2024 היא ניצחה בגביע ארגנטינה ולראשונה בתולדות המועדון העפילה לתחרות גביע ליברטדורס.

הקבוצה משחקת באצטדיון גבינו רוסה שנבנה בשנת 1969. הוא נקרא על שם גבינו רוסה שהיה בין כוכבי הקבוצה בעבר.
## קישורים חיצוניים

* 

קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1919
פסטיבל שירי משוררים לילדים

"**פסטיבל שירי משוררים לילדים**", היה תחרות שירים לילדים שהתקיימה בין השנים 1974 –1975, במקביל לפסטיבל המתחרה "פסטיבל שירי הילדים".

## רקע
בשנת 1960 נערך "פסטיבל הזמר והפזמון" הראשון. כעשור לאחר מכן נוספו לו עוד שלושה פסטיבלי זמר שנתיים חדשים, "פסטיבל הזמר החסידי", "פסטיבל הזמר המזרחי", ו"פסטיבל שירי הילדים". ארבעת הפסטיבלים הגדולים זכו להצלחה גדולה.

בעקבות זאת החלו בהמשך שנות השבעים יוזמות לפסטיבלים ייעודיים נוספים לצידם, וכך נוסדו "ערב שירי משוררים", "פסטיבל שירי התנ"ך", "פסטיבל שירי יידיש", "פסטיבל שירי לאדינו", ו"פסטיבל שירי ירושלים".

בשנת 1974, היה מעין ניסיון לאיחוד בין "ערב שירי המשוררים" לבין "פסטיבל שירי הילדים". מצד אחד הטקסטים היו של משוררים ידועים כמו ב"ערב שירי המשוררים", ומצד שני התקיימה תחרות בין המבצעים השונים, כשלכל ביצוע של המבצעים המקצועיים היה ביצוע של ילדי הפסטיבל כמו ב"פסטיבל שירי הילדים".
הפסטיבל, שזכה לשם "פסטיבל שירי משוררים לילדים" התקיים בחג הפורים של אותה השנה, כשהשירים בוצעו בלי להסגיר את שמות המלחינים השונים.

הפסטיבל השני והאחרון התקיים בשנת 1975 בחג הפסח של אותה השנה.

המשתתפים הקבועים של הפסטיבל היו יפה ירקוני, עוזי פוקס, שולה חן וגליה ישי.

## פסטיבל שירי משוררים לילדים מס' 1
ממוזער|עטיפת האלבום "פסטיבל שירי משוררים לילדים מס' 1" משנת 1974
"פסטיבל שירי משוררים לילדים" הראשון התקיים בשנת 1974.
### רשימת השירים
# אבי טולדנו – ידידי טינטן (מקום ראשון)
# ריקי גל – על הדרך עץ עומד
# גליה ישי – איה (מקום שני)
# גבי שושן – אני אוהבת לנסוע
# עודד תאומי – לא יאומן כי יסופר
# החלונות הגבוהים – אלישבע מה נחמדת
# שולה חן – הפיל
# שלישיית שבר ענן – לו הייתי מלך
# יפה ירקוני – אני אוהב לשרוק ברחוב
# עוזי פוקס – קשת בענן (מקום שלישי)
# ג'וזי כץ – אמנון ותמר

## פסטיבל שירי משוררים לילדים מס' 2
ממוזער|עטיפת האלבום "פסטיבל שירי משוררים לילדים מס' 2" משנת 1975
"פסטיבל שירי משוררים לילדים" השני התקיים בשנת 1975.
### רשימת השירים
# יפה ירקוני – ה"אין שן" של סיגל" (מקום ראשון)
# עוזי פוקס – בלבל ובלבלת (מקום שלישי)
# אופירה גלוסקא – דוד קוסם מארץ כשף
# דני ליטני – איתן
# אסתי כץ – הבובה גלדיולה
# שולה חן – קוף ברח מגן חיות
# חנן יובל – שיר ערש (מקום שני)
# נירה גל – כישופים
# נסים סרוסי – שיר ידעתי
# גליה ישי – הציפור פמפלה

## ראו גם
* פסטיבל שירי הילדים
* שירוויזיון
* פסטיגל

## קישורים חיצוניים
* "פסטיבל שירי משוררים לילדים", באתר הספרייה הלאומית

## הערות שוליים

קטגוריה:תחרויות זמר לילדים
קטגוריה:מוזיקה לילדים
קטגוריה:תחרויות זמר בישראל
קטגוריה:ישראל: פסטיבלי מוזיקה